32004D0374
L 118/70
JURNALUL OFÍCIAL AL UNIUNII EUROPENE
DECIZIA COMISIEI
din 13 aprilie 2004
de suspendare a introducerii pe piață și a importului de jeleuri preambalate în minicupe care conțin aditivii alimentari E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 și/sau E 418
[notificată cu numărul C(2004) 1401]
(Text cu relevanță pentru SEE)
(2004/374/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației în domeniul alimentelor, de instituire a Autorității Europene pentru Siguranța Alimentară și de stabilire a procedurilor în domeniul siguranței alimentelor (1), astfel cum a fost modificat prin Regulamentul (CE) nr. 1642/2003 (2), în special articolul 53 alineatul (1),
întrucât:
(1)
În temeiul articolului 53 alineatul (1) din Regulamentul (CE) nr. 178/2002, Comisia poate suspenda introducerea pe piață sau utilizarea unui produs alimentar care ar putea constitui un risc grav pentru sănătatea umană, în cazul în care un astfel de risc nu poate fi controlat adecvat prin intermediul măsurilor adoptate de statele membre implicate.
(2)
Directiva 95/2/CE a Parlamentului European și a Consiliului din 20 februarie 1995 privind aditivii alimentari alții decât coloranții și îndulcitorii (3), astfel cum a fost modificată ultima dată prin Regulamentul (CE) nr. 1882/2003 (4), autorizează utilizarea în produsele alimentare, în anumite condiții, a aditivilor alimentari E 400 acid alginic, E 401 alginat de sodiu, E 402 alginat de potasiu, E 403 alginat de amoniu, E 404 alginat de calciu, E 405 alginat de propan 1,2-diol, E 406 agar-agar, E 407 caragenan, E 407a algă euchema prelucrată, E 410 gumă din semințe de carruba, E 412 gumă de guar, E 413 gumă adragante, E 414 gumă arabică, E 415 gumă de xantan, E 417 gumă tara și/sau E 418 gumă gellan.
(3)
Mai multe state membre au luat măsuri de interzicere temporară a introducerii pe piață sau a importului de jeleuri de consistență fermă, ambalate în minicupe sau minicapsule semirigide, care sunt destinate a fi ingerate dintr-o singură înghițitură prin exercitarea de presiune asupra minicupei sau minicapsulei pentru a proiecta dulciurile în gură și care conțin aditivi derivați din alge marine și/sau anumite gume, denumite în continuare jeleuri preambalate. Statele membre în cauză au luat aceste măsuri deoarece jeleurile preambalate respective combină mai mulți factori de risc cauzați de consistența, forma, dimensiunea și modul de ingerare, care generează riscul ca jeleurile preambalate să rămână blocate în gât și să provoace înecarea. Comisia a fost informată cu privire la aceste măsuri.
(4)
Comisia a examinat informațiile care i-au fost furnizate de statele membre împreună cu Comitetul permanent pentru lanțul alimentar și sănătatea animală.
(5)
Pe baza informațiilor furnizate de statele membre care au adoptat măsuri la nivel național, se poate concluziona că jeleurile preambalate care conțin aditivi derivați din alge marine și/sau anumite gume constituie un risc letal. Chiar dacă forma, dimensiunea și modul de ingerare constituie principala cauză, riscul este generat, de asemenea, de proprietățile chimice și fizice ale aditivilor respectivi care contribuie la cauza pentru care jeleurile preambalate constituie un risc grav pentru sănătatea umană.
(6)
În acest caz, avertizarea prin etichetare nu ar fi suficientă pentru protejarea sănătății umane, în special în ceea ce privește copii.
(7)
Sunt necesare măsuri la nivel comunitar pentru a se asigura o protecție adecvată a sănătății umane din cauza diferențelor dintre măsurile adoptate de unele state membre și a faptului că alte state membre nu au adoptat nici o măsură în acest sens.
(8)
Este necesar să se suspende introducerea pe piață a jeleurilor preambalate care conțin cel puțin unul dintre aditivii alimentari E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 și/sau E 418 și utilizarea acestor aditivi în jeleuri preambalate, precum și importul de jeleuri preambalate care conțin astfel de aditivi, pentru protecția sănătății umane.
(9)
Comisia va consulta Autoritatea Europeană pentru Siguranța Alimentară asupra acestei probleme, deoarece constituie o problemă de sănătate publică, și, pe baza avizului științific al Autorității, va revizui prezenta decizie și va examina în ce măsură este necesar să prezinte Parlamentului European și Consiliului o propunere de modificare a Directivei 95/2/CE.
(10)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În sensul prezentei decizii, jeleuri preambalate înseamnă jeleuri de consistență fermă, ambalate în minicupe sau minicapsule semirigide, care sunt destinate a fi ingerate dintr-o singură înghițitură prin exercitarea de presiune asupra minicupei sau minicapsulei pentru a proiecta dulciurile în gură și care conțin aditivi derivați din alge marine și/sau anumite gume.
Articolul 2
(1) Se suspendă introducerea pe piață a jeleurilor preambalate care conțin E 400 acid alginic, E 401 alginat de sodiu, E 402 alginat de potasiu, E 403 alginat de amoniu, E 404 alginat de calciu, E 405 alginat de propan 1,2-diol, E 406 agar-agar, E 407 caragenan, E 407a algă euchema prelucrată, E 410 gumă din semințe de carruba, E 412 gumă de guar, E 413 gumă adragante, E 414 gumă arabică, E 415 gumă de xantan, E 417 gumă tara și/sau E 418 gumă gellan.
(2) Se suspendă utilizarea E 400 acid alginic, E 401 alginat de sodiu, E 402 alginat de potasiu, E 403 alginat de amoniu, E 404 alginat de calciu, E 405 alginat de propan 1,2-diol, E 406 agar-agar, E 407 caragenan, E 407a algă euchema prelucrată, E 410 gumă din semințe de carruba, E 412 gumă de guar, E 413 gumă adragante, E 414 gumă arabică, E 415 gumă de xantan, E 417 gumă tara și/sau E 418 gumă gellan în jeleuri preambalate.
(3) Se suspendă importul de jeleuri preambalate care conțin E 400 acid alginic, E 401 alginat de sodiu, E 402 alginat de potasiu, E 403 alginat de amoniu, E 404 alginat de calciu, E 405 alginat de propan 1,2-diol, E 406 agar-agar, E 407 caragenan, E 407a algă euchema prelucrată, E 410 gumă din semințe de carruba, E 412 gumă de guar, E 413 gumă adragante, E 414 gumă arabică, E 415 gumă de xantan, E 417 gumă tara și/sau E 418 gumă gellan.
Articolul 3
Prezenta decizie se adresează statelor membre.
Adoptată la Bruxelles, 13 aprilie 2004.